Sirup na prieduškový kašeľ pre 9-mesačné dieťa
Dobrý deň potrebovala by som pre 9mesacnu cerku dajaku sirup ktorý by som potrebovala kúpiť z lekárne na prieduškovy kašeľ mohli by ste mi pomôcť čo mám kúpiť pre nu
Dobrý deň,
ďakujeme za Vašu otázku.
Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Naopak vlhký kašeľ je produktívny a v dýchacích cestách je prítomný hlien. Ak je hlien príliš hustý, je stažené jeho vykašliavanie. To sa môže prejaviť záchvatom kašľa najmä v polohe ležmo. Kašeľ je však jedinou a základnou cestou ako sa hlien dostane von z organizmus, a preto si liečba vyžaduje trpezlivosť.
U Vašej dcéry predpokladám pítomný vlhký kašel, preto Vám odporúčam podávať liek
Hedelix
. Obsahuje extrakt z brečtanových listov a používa sa na liečbu zápalov dýchacích ciest sprevádzaných tvorbou hlienu a liečbu príznakov chronických zápalových ochorení dýchacích ciest. Dojčatám do 1 roku sa podáva 2,5 ml sirupu 1-krát denne, najlepšie ráno.
Vhodné je tiež zvýšiť príjem tekutín, čím sa zefektívny (podporí) účinok lieku Hedelix (alebo iného lieku podporujúceho vykašliavanie).
Prajem pekný zvyšok dňa.
S pozdravom
PharmDr. Veronika Kiabová